Kanadaning CBC telekanali “Uyda yolg‘iz 2” filmidan AQSh prezidenti Donald Tramp ishtirokidagi sahnani olib tashladi. Bu holatga Comicbook nashri e’tibor qaratgan. 1992 yilda ekranlarga chiqqan filmda Tramp o‘zini o‘ynagan. Kanada telekanalining bu ishi siyosiylashtirilgan deb atalgan. Telekanal vakillari bu ayblovlarni rad etib, film efir vaqti tig‘izligi sababligina tahrir qilinganini ma’lum qilishgan. Avvalroq Trampning o‘zi «Uyda yolg‘iz» filmida suratga tushganidan faxrlanishini aytgandi.